Diari Oficial de la Generalitat Valenciana


Sumari del DOGV 5532, del 12-06-2007 (2007/6418)

Convocatòria i bases per a la provisió en propietat d'una plaça de treballador/a social pel sistema de concurs oposició lliure.
-------------------------------------------------------------------------------------------------------------------------------

### Dades del document

Número de DOGV
:   5532

Data del DOGV
:   12-06-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/6418


Data del document
:   10-05-2007

Organisme emissor
:   Ajuntament de Quatretonda

Tipus de document
:   Convocatòria

Descriptors 

:   * Quatretonda
    * concurs administratiu
    * treballador social
    * administració local

Convocatòria i bases per a la provisió en propietat d'una plaça de treballador/a social pel sistema de concurs oposició lliure. [2007/6418]  
Per Decret d'Alcaldia núm. 147/07 de data de 10 de maig del 2007, es convoquen proves per a cobrir en propietat una plaça de treballador/a social, vacant en la plantilla de funcionaris de l'Ajuntament de Quatretonda, la qual serà proveïda per mitjà del sistema de concurs-oposició lliure.  
Bases per a provisió en propietat d'una plaça de treballador/a social d'administració especial vacant en la plantilla de funcionaris de carrera de l'Ajuntament de Quatretonda, torn lliure concurs-oposició  
Primera. Objecte de la convocatòria  
És objecte de la present convocatòria la provisió per mitjà del sistema de concurs-oposició d'una plaça de treballador social que figura vacant en la plantilla de funcionaris d'este ajuntament.  
Denominació de la plaça: treballador social.  
Nombre de places: una  
Grup: B  
Naturalesa: funcionari  
Escala: Administració Especial  
Subescala: Servicis Especials  
Sistema selectiu: concurs-oposició  
Segona. Requisits dels aspirants  
Per a ser admés al present procés selectiu per a l'accés a la funció pública local, serà necessari:   
a) Posseir la nacionalitat espanyola o, d'acord amb el que establix la Llei 17/93, de 23 de desembre (Boletín Oficial del Estado número 307, de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea tindre la nacionalitat d'un país membre d'esta o la de qualsevol d'aquells estats a què, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta es troba definida en el tractat constitutiu de la Unió Europea; ser cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, o ser els seus descendents o els del seu cònjuge menors de 21 anys o majors de la dita edat que visquen a càrrec seu.  
b) Tindre complits els 18 anys d'edat.   
c) Estar en possessió del títol de diplomat en treball social o equivalent, o en condicions d'obtindre'l en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant per mitjà de certificació expedida a este efecte per l'administració competent en cada cas.   
d) Posseir la capacitat física i psíquica necessària per a l'exercici de les funcions dels llocs de treball afectats.   
e) No haver sigut separat per mitjà d'expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.   
Tercera. Forma i termini de presentació d'instàncies.  
Les instàncies sol'licitant prendre part en la present convocatòria es dirigiran a l'alcalde-president de la corporació municipal de Quatretonda.  
Presentant-se en el Registre General de l'Ajuntament de Quatretonda, durant un termini de 20 dies naturals, a partir del següent al de la publicació de l'extracte d'esta convocatòria en el Boletín Oficial del Estado.  
A la instància s'acompanyarà resguard de l'ingrés bancari en el compte número 0750-9220-15-7640047713 de Ruralcaja o 4994-7510-96-9319262211 de Bancaixa, efectuat directament o per transferència de l'import dels drets d'examen, que es fixen en 20 euros. Podrà acompanyar-se, si és el cas, resguard del gir postal o telegràfic del seu abonament. En el dit resguard haurà de fer-se constar la convocatòria a què correspon l'ingrés. Els citats drets d'examen només seran tornats als que no siguen admesos al procediment selectiu per falta d'algun dels requisits exigits per a prendre-hi part.   
Quarta. Admissió dels aspirants.   
Per a ser admés a les proves selectives bastarà que els aspirants manifesten en les seues instàncies reunir totes les condicions exigides referides a la data d'expiració del termini de presentació d'instàncies i d'haver abonat els drets d'examen, amb la justificació de l'ingrés.  
Expirat aquell, per resolució es declararà aprovada provisionalment la llista d'admesos i exclosos. La dita resolució, que es publicarà en el Butlletí Oficial de la Província de València, indicarà el termini de 10 dies per a esmena de defectes pels aspirants exclosos. Així mateix, en el dit termini es podrà presentar qualsevol reclamació pertinent pels interessats. Els errors de fet podran esmenar-se en qualsevol moment, d'ofici o a petició de l'interessat. Si no es produïra cap reclamació, suggeriment o petició d'esmena, la resolució provisional esdevindrà definitiva automàticament. En qualsevol altre cas, resoltes les reclamacions i esmenes, l'autoritat convocant elevarà a definitives les llistes d'admesos i exclosos mitjançant una resolució que es publicarà igualment en el Butlletí Oficial de la Província de València, indicant-se la data, lloc i hora del començament del primer exercici, així com l'orde de crida dels aspirants, que serà per la lletra T, d'acord amb el resultat del sorteig públic que es va celebrar a este efecte, publicat en el Diari Oficial de la Comunitat Valenciana, núm. 5237, en data 10 d'abril de 2006. La publicació de la dita resolució serà determinant dels terminis a l'efecte de possibles impugnacions o recursos.  
Cinquena. Tribunal Qualificador.  
1. El Tribunal Qualificador estarà integrat per:   
President: el de la corporació, o membre d'esta en qui delegue.  
Secretari: el de la corporació o funcionari en qui delegue.  
Vocals:   
- Un representant de l'administració de la Generalitat Valenciana.   
- Un tècnic o expert designat pel president de la corporació.  
- Un tècnic designat per l'Alcaldia en representació del personal de la corporació.  
La designació dels membres del tribunal inclourà la dels suplents respectius i es farà pública en el Butlletí Oficial de la Província de València, així com en el tauler d'edictes de l'ajuntament.  
2. El Tribunal no podrà constituir-se ni actuar sense l'assistència, com a mínim de la mitat dels seus membres titulars o suplents indistintament.  
Les persones proposades o designades per a actuar com a membres del tribunal hauran d'abstindre's de formar part del mateix quan concórreguen les circumstàncies previstes en l'article 28 de la Llei 30/1992, sense perjuí de recusació, segons l'article 29 de la Llei 30/1992, LRJPAC.  
La composició del tribunal serà predominantment tècnica, i els vocals hauran de posseir un nivell de titulació igual o superior a l'exigit per a l'accés de la plaça convocada.  
Així mateix, estarà facultat per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen l'orde degut en estes en tot el no previst en les presents bases, i per a la seua adequada interpretació.  
Tots els membres del tribunal tindran veu i vot, inclòs el secretari que actuarà també com a vocal.   
En cada sessió del tribunal podran participar els membres titulars presents en el moment de la seua constitució, i si estan absents, els suplents, sense que puguen substituir-se entre si en la mateixa sessió.  
Si constituït el tribunal i iniciada la sessió se n'absentara el president, este designaria, d'entre els vocals concurrents, qui el substituirà durant la seua absència.  
A l'efecte d'assistència, el tribunal que actue en estes proves tindrà la categoria segona prevista en el Reial Decret 462/2002, de 24 de maig.  
Sisena. Calendari.  
La data, hora i lloc de celebració del primer exercici de les proves selectives s'anunciarà en la publicació de la resolució definitiva, que aprove la llista d'admesos i exclosos. Una vegada començades les proves selectives no serà obligatòria la publicació dels següents anuncis de celebració dels restants exercicis en el Butlletí Oficial de la Província de València. Estos anuncis hauran de fer-se públics pel Tribunal en el tauler d'anuncis de la corporació amb 12 hores d'antelació del començament de les mateixes, si es tracta del mateix exercici, o de 48 si es tracta d'un nou exercici. En tot cas, des de la conclusió d'un exercici fins al començament del següent no podran transcórrer menys de 72 hores ni més de 45 dies naturals. Es podran reduir els terminis indicats si ho proposara el tribunal i acceptaren tots els aspirants o fóra sol'licitat per estos, tot això per unanimitat. Això es farà constar en l'expedient.  
Setena. Orde d'intervenció dels aspirants.  
Els aspirants seran convocats per a cada exercici en crida única, i perdran el dret quan es presenten en els llocs de celebració de l'exercici quan ja s'hagen iniciat les proves o per la inassistència a estes, encara que es dega a causes justificades. Si es tracta de proves orals o altres de caràcter individual i successiu, el tribunal podrà apreciar les causes al'legades i admetre l'aspirant, sempre que no hagen finalitzat i la dita admissió no menyscabe el principi d'igualtat amb la resta de personal.  
L'orde d'intervenció dels aspirants en aquells exercicis que no es puguen realitzar conjuntament serà l'alfabètic, i començarà per l'aspirant el primer cognom dels quals comence per la lletra T, d'acord amb el resultat del sorteig públic que es va celebrar a este efecte, publicat en el Diari Oficial de la Comunitat Valenciana número 5237, en data 10 d'abril del 2006.  
El tribunal podrà requerir en qualsevol moment als aspirants que acrediten la seua identitat. A este fi hauran d'anar proveïts del document nacional d'identitat.  
Huitena. Fase d'oposició.  
Primer exercici. Obligatori i eliminatori.  
Consistirà en la realització d'una prova de coneixements referida als continguts del programa de temari de matèries comunes que figura com a annex a estes bases, a través d'un qüestionari tipus test de 50 preguntes amb 4 respostes alternatives, sent només una d'elles la correcta, en un temps màxim de 60 minuts.  
En la correcció d'este exercici es penalitzarà per cada error amb 1/3 del valor de resposta correcta.  
Es valorarà sobre un màxim de 10 punts, sent necessari obtindre un mínim de 5 punts per a superar-lo.  
Segon exercici. Obligatori i eliminatori.  
Consistirà en el desenrotllament per escrit d'un tema entre dos extrets per sorteig immediatament abans de la celebració de l'exercici, d'entre els que figura en el programa de matèries específiques de l'annex a estes bases, relacionats amb el lloc de treball. Este tema serà llegit en sessió pública davant del Tribunal, que podrà formular les preguntes o aclariments que sobre ells jutgen oportuns. Es valorarà la claredat de les idees i el coneixement sobre els temes exposats.   
Este exercici tindrà una duració de 90 minuts.  
Es valorarà sobre un màxim de 10 punts, sent necessari obtindre un mínim de 5 punts per a superar-lo.  
Tercer exercici. Obligatori i eliminatori.  
Consistirà a resoldre per escrit, en un període màxim de dos hores, un supòsit pràctic relacionat amb els temes de matèries específiques que figuren en l'annex d'esta convocatòria, que seran fixats pel Tribunal immediatament abans de celebrar-se l'exercici.  
Es valorarà sobre un màxim de 10 punts, sent necessari obtindre un mínim de 5 punts per a superar-ho.  
Novena. Fase de concurs.  
Només es procedirà a puntuar la fase de concurs en el cas d'haver superat la fase d'oposició.  
Els aspirants que hagueren superat la fase d'oposició presentaran en el termini de 10 dies, a partir de la publicació en el tauler d'anuncis de la relació d'aprovats de la dita fase, el currículum, junt amb els documents compulsats acreditatius dels mèrits al'legats i especificats en estes bases, en la Secretaria de l'Ajuntament, en sobre tancat.  
Es valoraran els mèrits següents:  
1. Experiència professional. Fins a un màxim de 2 punts.  
Per servicis prestats com a treballador/ social en qualsevol administració pública: 0,20 punts per cada any complet o fracció mensual completa corresponent.  
La justificació dels servicis prestats en l'administració haurà de fer-se per mitjà de certificació oficial expedida a este efecte.  
No seran valorats aquells servicis que no estiguen degudament acreditats.  
2. Cursos de formació. Fins a un màxim de 2 punts.  
a) Cursos relacionats directament amb les funcions corresponents a la plaça de treballador/a social degudament justificats i homologats oficialment:  
Assistència Aprofitament  
Fins a 20 hores 0,10   
De 21 a 40 hores 0,30   
De més de 40 hores 0,50   
No es tindran en compte aquells cursos que no guarden cap relació amb la plaça de treballador social.  
b) Altres cursos:  
Assistència Aprofitament  
Fins a 20 hores 0,05   
De 21 a 40 hores 0,10   
De més de 40 hores 0,20   
Així mateix, si no constara la duració del curs en hores o si es tracta d'assistència o aprofitament, es computarà amb el mínim.  
3. Altres mèrits. Fins a un màxim de 2 punts.  
Altres titulacions:  
Per estar en possessió d'una titulació que tinga relació directa amb la plaça objecte de la convocatòria, superior a l'exigida en la convocatòria: 0,50 punts.  
4. Coneixement del valencià: Fins a un màxim de 2 punts.  
Acreditat per mitjà de certificat oficial expedit per la Junta Qualificadora de Coneixements de Valencià:  
- Coneixement oral: 0,50 punts.  
- Coneixements elementals: 0,75 punts.  
- Coneixements de Grau Mitjà: 1 punt.  
- Coneixements de Grau Superior: 2 punts.  
Deu. Relació d'aprovats.  
La qualificació final del procés vindrà determinada per la suma de les puntuacions obtingudes en la fase d'oposició i en la de concurs. En cas d'empat, l'orde s'establirà atenent als criteris següents:   
Caldrà ajustar-se, en primer lloc, a la major puntuació obtinguda en la fase d'oposició i, si persistira l'empat este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats. Si encara persistira l'empat, es dirimirà per orde alfabètic del primer cognom dels aspirants empatats, iniciant-se l'esmentat orde per la lletra T, conforme el resultat del sorteig públic celebrat a este efecte (DOGV núm. 5237, de 10 d'abril del 2006).  
Les llistes definitives es publicaran en el tauler d'anuncis de l'Ajuntament determinant-se l'orde de puntuació del concurs-oposició, sense que el Tribunal puga declarar que ha superat el procés selectiu un nombre d'aspìrants superior al de les places convocades.  
Onze. Presentació de documents.  
El Tribunal de Selecció elevarà l'alcalde proposada de nomenament perquè mitjançant una resolució de l'Ajuntament de procedisca al nomenament de l'aprovat.  
L'aspirant proposat per a nomenament presentarà en el Registre de l'Ajuntament, dins del termini de 20 dies naturals des que es faça pública la relació d'aprovats, els documents acreditatius de les condicions de capacitat i requisits exigits en la convocatòria.  
La falta de presentació de la documentació dins del termini indicat, excepte en els casos de força major, o la presentació de documents de què es desprenga el no-compliment de les condicions generals de la convocatòria donarà lloc a la invalidesa de les actuacions de l'aspirant, i en allò concernent, a este, a la nul'litat subsegüent de les actes del Tribunal, sense perjuí de les responsabilitats en què haja pogut incórrer.  
Dotze. Nomenament.  
Transcorregut el termini de presentació de la documentació, l'alcalde dictarà una resolució, que es publicarà en el Butlletí Oficial de la Província i procedirà al nomenament com a funcionari de carrera grup B, sector administració especial, a la persona aprovada en el procés de selecció.  
Trentze. Incidències.  
El Tribunal queda autoritzat per a resoldre els dubtes que es presenten i prendre els acords necessaris per al bon orde del procés selectiu en tot el no previst en les presents bases.  
Catorze. Borsa de treball.  
Concloses les proves selectives es formarà una borsa de treball amb tots aquells opositors que hagen superat algun dels exercicis que les componen i no hagen obtingut la puntuació suficient per a obtindre la plaça en propietat. L'orde dels aspirants en la borsa de treball s'establirà segons el nombre d'exercicis superats i la puntuació global obtinguda en el conjunt dels mateixos entre aquells opositors que hagueren superat el mateix nombre d'exercicis. En cas d'empat en la puntuació obtinguda per diversos candidats, s'aplicaran per a dirimir-lo els mateixos criteris que els establits en la base deu per a la selecció.  
Quinze. Normativa i recursos.  
La convocatòria es regirà, en allò no previst per estes bases, per la normativa bàsica estatal sobre la funció pública continguda en la Llei 30/84, de 2 d'agost, modificat per la Llei 22/93, de 29 de desembre, en el text refós aprovat per Reial Decret Legislatiu 781/86, de 18 d'abril; Reial Decret 896/91, de 7 de juny, Reial Decret 364/95, de 10 de març, així com per la normativa autonòmica valenciana sobre funció pública, text refós, de 24 d'octubre de 1995; Decret 69/86, de 2 de juny, i la resta de normes reglamentàries.  
Contra les presents bases, l'acord aprovatori de les quals és definitiu en la via administrativa, podrà interposar-se pels interessats legitimats un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà de la publicació de l'extracte d'estos en el Boletín Oficial del Estado. Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre que ha sigut desestimat i interposar recurs contenciós administratiu, a la seua elecció, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
b) Recurs contenciós administratiu, a elecció seua, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de l'extracte en el Boletín Oficial del Estado.  
Contra tots els actes administratius definitius que es deriven de les bases podran ser interposats pels interessats els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i Procediment Administratiu Comú, i en la Llei 29/98, de 13 juliol, Reguladora de la Jurisdicció Contenciosa Administrativa (Boletín Oficial del Estado número 167, de 14 de juliol de 1998).  
- Si tinguera entrada «al'legació, suggeriment, reclamació o petició de revisió» per escrit sobre la puntuació atorgada pel tribunal o una altra circumstància relativa al desenvolupament de les proves durant els cinc dies següents a la publicació de les puntuacions de cada prova o exercici, serà el tribunal el que decidisca sobre estes en la següent sessió, i ho ressenyarà en la corresponent acta, tot això sense perjuí del que establix esta base 14 respecte a la interposició de recursos, que es regirà per les normes generals sobre procediment i règim jurídic de les administracions públiques.  
Setze. Publicació.  
Les presents bases es publicaran en el Butlletí Oficial de la Província de València, en el Diari Oficial de la Comunitat Valenciana i l'anunci de la convocatòria en extracte en el Boletín Oficial del Estado.  
ANNEX  
Programa  
Matèries comunes  
Tema 1. La Constitució Espanyola de 1978. Principis generals. Drets i deures fonamentals dels espanyols.  
Tema 2. La Corona. Les Corts Generals.  
Tema 3. El Govern i l'administració. El poder judicial.  
Tema 4. Organització territorial de l'Estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: principis generals i la seua organització.  
Tema 5. Fonts del dret públic. La llei: les seues classes. El reglament: les seues classes. Altres fonts del dret administratiu.  
Tema 6. Principis generals del procediment administratiu. Normes reguladores. Els recursos administratius. Classes: recurs ordinari, recurs de revisió. El recurs contenciós administratiu.  
Tema 7. Règim local espanyol. Principis constitucionals. La província en el règim local. Organització provincial. Competències.  
Tema 8. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències.  
Tema 9. Personal al servici de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.  
Tema 10. Principis generals i classes de contractes administratius en l'esfera local. La selecció del contractista. Drets i deures del contractista i de l'administració.  
Tema 11. Les formes d'activitat de les entitats locals. La intervenció administrativa en l'activitat privada. El servici públic en l'esfera local.  
Tema 12. Hisendes locals. Classificació dels ingressos.  
Matèries específiques  
Tema 13. Benestar social i servicis socials. Conceptes. Procés històric i plantejament actual.  
Tema 14. El sistema públic de servicis socials. Referències conceptuals i xarxes d'actuació. El Consell d'Acció Social Municipal: composició i funcions.  
Tema 15. La política social de la Constitució Espanyola. Aspectes més rellevants. La Carta Social Europea.  
Tema 16. El treball social a Espanya: procés històric. Etapes i caracterització.  
Tema 17. La Llei de Servicis Socials de la Comunitat Valenciana.  
Tema 18. Els servicis socials comunitaris. Conceptes. Tipus i característiques.  
Tema 19. Els servicis socials especialitzats. Conceptes. Tipus i característiques.  
Tema 20. El sistema d'informació d'usuaris de servicis socials (M.K.T.B.).  
Tema 21. L'entrevista. Concepte i tipus d'entrevista. Aplicació al treball social.  
Tema 22. Els instruments per a l'arreplega de dades en el procés d'investigació: L'observació, l'enquesta, el qüestionari. Les escales d'actituds i opinions, els documents.  
Tema 23. L'estudi i seguiment de casos. Criteris per al diagnòstic. Metodologia i aplicació en els centres municipals de servicis socials.  
Tema 24. Pla, programa i projectes. Conceptes. Criteris d'aplicació al treball social.  
Tema 25. Concepte de mètode. Relació entre teoria i mètode. Mètodes utilitzats en el treball social.  
Tema 26. L'informe i la fitxa social. Conceptes i característiques. Aplicació en la intervenció social.  
Tema 27. Informació i documentació en l'acció social. El registre i arxiu de documents. Aplicacions en les tasques d'un S.B.J.W.  
Tema 28. El Centre Municipal de Servicis Socials. El tècnic mitjà de Treball Social en el T.G.G.L.  
Tema 29. L'equip de treball social. Tipus. Composició i funcions.  
Tema 30. Treball social i organització. Aspectes més rellevants. Aplicacions dels principis d'organització al treball social en un B.E.F.S.  
Tema 31. La prevenció de problemàtiques socials des d'un E.A.I.V. Criteris orientadors de l'actuació.  
Tema 32. El programa de cooperació social i de cooperació internacional.  
Tema 33. El grup. Tipologies i les seues característiques. Les tècniques de discussió en grup.  
Tema 34. Servicis socials i tercera edat. Aportacions més rellevants des del treball social.  
Tema 35. Servicis socials i infància. Criteris orientadors de la intervenció. Models d'actuació.  
Tema 36. Aspectes legislatius més rellevants en matèria de menors. Prevenció de la marginació infantil.  
Tema 37. El treball social amb famílies. Criteris d'actuació. Aplicacions concretes per al seguiment familiar en situacions de risc.  
Tema 38. L'adopció del menor. Legislació en vigor. Modalitats d'adopció i acolliment.  
Tema 39. Els comportaments marginals i els servicis socials. Aportacions des del treball social.  
Tema 40. L'impacte social de les drogodependències. Funcions del treball social i models d'actuació.  
Tema 41. El treball social i la immigració. Aspectes legislatius més rellevants.  
Tema 42. El centre de dia com a element preventiu i integrador en el programa del menor.  
Tema 43. Servicis socials i dona. Criteris i principis d'actuació. Els grups específics de dones  
Tema 44. Dona i maltractaments. Criteris d'actuació i aspectes legislatius més rellevants.  
Tema 45. Servicis socials i minories ètniques. Criteris d'intervenció social. La normalització i el dret a la diferència.  
Tema 46. Servicis socials i discapacitats. Aportacions més rellevants des del treball social.  
Tema 47. El servici d'ajuda a domicili. Raons que el justifiquen. Servicis que comprén.  
Tema 48. Les prestacions econòmiques en l'acció social. Delimitació de necessitats i criteris d'actuació.  
Tema 49. Les prestacions econòmiques reglades. Normativa reguladora. Criteris d'actuació. Aportacions des del treball social.  
Tema 50. Les prestacions no contributives. Normativa reguladora.  
Tema 51. Els programes d'atenció a l'exclusió social.  
Tema 52. Investigació social. Organització de la investigació social. Etapes generals del procés d'investigació.  
Tema 53. L'avaluació des de la perspectiva del treballador social. Metodologia de l'avaluació. Tipus d'avaluació. Instruments i execució de l'avaluació.  
Tema 54. L'acció voluntària. El voluntariat i la cooperació en el treball social. El sistema de mútua ajuda.  
Tema 55. La intervenció social i la seua metodologia. Nivells d'intervenció des del treball social.  
Tema 56. Pla d'Integració Social de la Comunitat Valenciana.  
Tema 57. Participació ciutadana. Aspectes més rellevants. Participació i promoció social.  
Tema 58. El pla concertat per al desenrotllament de prestacions bàsiques de servicis socials. Fonaments, oferta de prestacions. Cooperació entre les administracions.  
Tema 59. Oferta de recursos socials. Característiques. Iniciativa pública i social.  
Tema 60. Les competències municipals en matèria d'acció social. Legislació i normativa vigent.  
Quatretonda, 10 de maig de 2007.- L'alcalde: Rafael Benavent Vidal.